smcproject/ml-wiki-sentences huggingface dataset:
ശാസ്ത്രജ്ഞർ സാധാരണയായി ഒരു അക്കാദമിക് ബിരുദം ഉള്ളവരാണ്, ഏറ്റവും ഉയർന്ന ബിരുദം ഡോക്ടർ ഓഫ് ഫിലോസഫി (പിഎച്ച്ഡി) പോലുള്ള ഡോക്ടറേറ്റ് ആയിരിക്കും.
ശാസ്ത്രജ്ഞരുടെ അടിസ്ഥാന ബിരുദങ്ങൾ രാജ്യങ്ങൾക്കനുസരിച്ച് വ്യത്യാസപ്പെടുന്നു എങ്കിലും, താൽ‌പ്പര്യമുള്ള ഒരു മേഖലയിൽ‌ സ്പെഷ്യലൈസ് ചെയ്യൽ, ഗവേഷണ കണ്ടെത്തലുകൾ പിയർ-റിവ്യൂഡ് ശാസ്ത്ര ജേണലുകളിൽ‌ പ്രസിദ്ധീകരിക്കുക, അവ ശാസ്ത്രീയ സമ്മേളനങ്ങളിൽ‌ അവതരിപ്പിക്കുക, പ്രഭാഷണങ്ങൾ‌ അല്ലെങ്കിൽ‌ അദ്ധ്യാപനം നൽകുക ,  വാക്കാലുള്ള പരിശോധനയിൽ ഒരു പ്രബന്ധം ഡിഫെന്റ് ചെയ്യുക എന്നിവയും ശാസ്ത്രജ്ഞനായി അംഗീകരിക്കുന്നതിന് ആവശ്യമാണ്.
ഡെമോഗ്രഫി രാജ്യം തിരിച്ച്
ശാസ്ത്രജ്ഞരുടെ എണ്ണം ഓരോ രാജ്യത്തിനും വ്യത്യസ്തമാണ്.
ഉദാഹരണത്തിന്, ഇന്ത്യയിൽ 10,000 തൊഴിലാളികൾക്ക് നാല് മുഴുവൻ സമയ ശാസ്ത്രജ്ഞർ മാത്രമേ ഉള്ളൂ, അതേസമയം ഈ എണ്ണം യുണൈറ്റഡ് കിംഗ്ഡത്തിന് 79 ഉം യുണൈറ്റഡ് സ്റ്റേറ്റ്സിന് 85 ഉം ആണ്.
തിരഞ്ഞെടുത്ത രാജ്യങ്ങളിൽ 10,000 തൊഴിലാളികൾക്ക് ശാസ്ത്രജ്ഞർ നൈജീരിയ : 1 ഇന്തോനേഷ്യ : 1 മലേഷ്യ : 2 തായ്ലൻഡ് : 2 ബംഗ്ലാദേശ് : 2 പാകിസ്ഥാൻ : 3 ഇന്ത്യ : 4 കെനിയ : 6 ചിലി : 7 ബ്രസീൽ : 14 ഈജിപ്ത് : 14 യുണൈറ്റഡ് അറബ് എമിറേറ്റ്സ് : 15 സൗദി അറേബ്യ : 15 ചൈന : 18 ദക്ഷിണാഫ്രിക്ക : 20 ന്യൂസിലാന്റ് : 35 സ്പെയിൻ : 54 റഷ്യ : 58 ഫ്രാൻസ് : 68 ഓസ്‌ട്രേലിയ : 69 ജർമ്മനി : 70 ഇറ്റലി : 70 കാനഡ : 73 യുണൈറ്റഡ് കിംഗ്ഡം : 79 ജപ്പാൻ : 83 യുണൈറ്റഡ് സ്റ്റേറ്റ്സ് : 85 ഇസ്രായേൽ : 140 ലിംഗഭേദം അനുസരിച്ച്
ശാസ്ത്ര എഞ്ചിനീയറിംഗ് സ്ഥിതിവിവരക്കണക്കുകൾ സാധാരണയായി പരസ്പരം ബന്ധപ്പെട്ടിരിക്കുന്നു.
ഈ മേഖലയിലേക്ക് പ്രവേശിക്കുന്ന സ്ത്രീകൾ പുരുഷന്മാരേക്കാൾ വളരെ കുറവാണ്, എന്നിരുന്നാലും ഈ വിടവ് കുറഞ്ഞ് വരികയാണ്.
സ്ത്രീകൾക്ക് നൽകുന്ന സയൻസ്, എഞ്ചിനീയറിംഗ് ഡോക്ടറേറ്റുകളുടെ എണ്ണം 1970 ലെ വെറും 7 ശതമാനത്തിൽ നിന്ന് 1985 ൽ 34 ശതമാനമായി ഉയർന്നു.
എഞ്ചിനീയറിംഗിൽ മാത്രം സ്ത്രീകൾക്ക് നൽകുന്ന ബാച്ചിലേഴ്സ് ഡിഗ്രികളുടെ എണ്ണം 1975 ലെ 385  എണ്ണം 1985 ആകുമ്പോഴേക്കും 11000 ആയി ഉയർന്നു.
ഇതും കാണുക എഞ്ചിനീയർമാർ കണ്ടുപിടുത്തക്കാരൻ ഗവേഷകൻ ഫീൽഡ്സ് മെഡൽ ശാസ്ത്രജ്ഞരുടെ ഹിപ്പോക്രാറ്റിക് ഓത്ത് ശാസ്ത്രത്തിന്റെ ചരിത്രം ഇന്റലക്ച്വൽ സ്വതന്ത്ര ശാസ്ത്രജ്ഞൻ ലൈസൻഷർ മാഡ് സൈന്റിസ്റ്റ് പ്രകൃതി ശാസ്ത്രം നോബൽ സമ്മാനം പ്രോട്ടോസയൻസ് നോർമറ്റീവ് സയൻസ് കപട ശാസ്ത്രം സ്കോളർ ശാസ്ത്രം സാമൂഹിക ശാസ്ത്രം അവലംബം ബാഹ്യ ലേഖനങ്ങൾ കൂടുതൽ വായനയ്ക്ക് അലിസൺ ഗോപ്നിക്, "ഫൈൻഡിംഗ് ഔർ ഇന്നർ സയന്റിസ്റ്റ്" Archived 2016-04-12 at the Wayback Machine .
, ഡീഡലസ്, വിന്റർ 2004.
ചാൾസ് ജോർജ്ജ് ഹെർബർമാൻ, ദി കാത്തലിക് എൻസൈക്ലോപീഡിയ.
സയൻസ് ആൻഡ് ദ ചർച്ച് (ശാസ്ത്രവും സഭയും) .
ദി എൻസൈക്ലോപീഡിയ പ്രസ്സ്, 1913.
v.13.
പേജ് 598.
തോമസ് കുൻ , ദ സ്ട്രക്ചർ ഓഫ് സയന്റിഫിക് റവലൂഷൻസ് (ശാസ്ത്രീയ വിപ്ലവങ്ങളുടെ ഘടന) , 1962.
ആർതർ ജാക്ക് മെഡോസ്.
ദി വിക്ടോറിയൻ സയന്റിസ്റ്റ്: ദി ഗ്രോത്ത് ഓഫ് എ പ്രൊഫഷൻ , 2004.
ISBN 0-7123-0894-6 ISBN 0-7123-0894-6 .
ശാസ്ത്രം, വ്യാവസായിക ഗവേഷണവുമായി ശുദ്ധമായ ശാസ്ത്രത്തിന്റെ ബന്ധം .
പേജ് 511 മുതൽ.
വെബ്‌സൈറ്റുകൾ For best results, add a little inspiration (മികച്ച ഫലങ്ങൾക്കായി, ഒരു ചെറിയ പ്രചോദനം ചേർക്കുക) Archived 2008-06-21 at the Wayback Machine .
- നിങ്ങളെ പ്രചോദിപ്പിച്ചതെന്ത്?
, സയൻസ്, ടെക്നോളജി, മെഡിസിൻ എന്നിവയിലെ പ്രധാന ചിന്തകരുടെ ഒരു സർവേ അമേച്വർ ശാസ്ത്രജ്ഞരെക്കുറിച്ചുള്ള പിയർ റിവ്യൂ ജേണൽ സയൻസ് ഇൻഡക്റ്റീവ് സയൻസസിന്റെ തത്ത്വചിന്ത The philosophy of the inductive sciences, founded upon their history (1847) ഓഡിയോ-വിഷ്വൽ "ദി സയന്റിസ്റ്റ്" , ജോൺ ഗ്രിബിൻ, പട്രീഷ്യ ഫാര, ഹഗ് പെന്നിംഗ്ടൺ എന്നിവരുമായുള്ള ബിബിസി റേഡിയോ 4 ചർച്ച ( ഇൻ ഔർ ടൈം , ഒക്ടോബർ 24, 2002)
ശാസ്ത്രം ജയിച്ചു മനുഷ്യൻ തോറ്റു
1973 ൽ പുറത്തിറങ്ങിയ മലയാളചലച്ചിത്രമാണ് ശാസ്ത്രം ജയിച്ചു മനുഷ്യൻ  തോറ്റു ടി.വി. വാസുദേവൻ നിർമിച്ച എ.ബി. പ്രേം നസീർ, ജയഭാരതി, അടൂർ ഭാസി, തിക്കുറിശ്ശി സുകുമാരൻ നായർ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്.
വി ദക്ഷിണാമൂർത്തി സംഗീതസംവിധാനം നിർവഹിച്ചു
ശാസ്ത്രകഥ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Science_fiction
ആഖ്യാനസാഹിത്യത്തിന്റെ ഒരു വിഭാഗമാണ് ശാസ്ത്രകഥ അഥവാ സയൻസ് ഫിക്ഷൻ .
സാങ്കല്പികലോകത്തെ ശാസ്ത്രീയമായ കാഴ്ചപ്പാടുകളോടെ അവതരിപ്പിക്കുന്നു.
ഭാവിയിൽ ഉണ്ടാകാൻ സാധ്യതയുള്ളവയോ, സാങ്കേതികവികാസത്തിന്റെ മേഖലയോ, ബഹിരാകാശലോകമോ, സമാന്തരമായ മറ്റൊരു ലോകമോ സൃഷ്ടിക്കുകയും അതുമായി ബന്ധപ്പെട്ടു കഥ പറയുകയും ചെയ്യുന്നു.
വളരെ നൂറ്റാണ്ടുകൾക്കു മുമ്പുതന്നെ ഈ രീതിയിലുള്ള കഥപറച്ചിൽ പ്രചാരം നേടിയിരുന്നു.
മലയാള ശാസ്ത്രകഥാസാഹിത്യം Title Author Year Publisher ഐസ് -196°C ജി.ആർ. ഇന്ദുഗോപൻ 2005 ചൊവ്വയിലെത്തിയപ്പോൾ നാഗവള്ളി ആർ.എസ്. കുറുപ്പ് 1960 ആണുംപെണ്ണും നാഗവള്ളി ആർ.എസ്. കുറുപ്പ് 1955 കൽക്കത്തേനിയം പി.ആർ.മാധവപ്പണിക്കർ 1977 ശാസ്ത്ര സാഹിത്യ പരിഷത്ത്‌ ശാസ്ത്രവർഷം 184 ബാലകൃഷ്ണൻ ചെറൂപ്പ ചിരംജീവി ബാലകൃഷ്ണൻ ചെറൂപ്പ ഉള്ളിൽ ഉള്ളത് സി. രാധാകൃഷ്ണൻ 2002 ഭംഗാറുകളുടെ ലോകം സുനിത ഗണേഷ് 2018 മാറാമുദ്ര ഇ.
പി. ശ്രീകുമാർ 2002
ശാസ്ത്രകഥാരചയിതാക്കളുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_science_fiction_authors ജോർജ്ജ് ഓർവെൽ , 1943
പ്രശസ്ത ശാസ്ത്രകഥാരചയിതാക്കളുടെ ഒരു അപൂർണ്ണ പട്ടികയാണ് ഇത് ആർതർ സി ക്ലാർക്ക് (1917–2008) എറിക് ഫ്ലിന്റ് (ജ: 1947) സ്റ്റീഫൻ കിങ് (ജ: 1947) റഡ്‌യാർഡ് കിപ്ലിങ് (1865–1936) ജോർജ്ജ് ഓർവെൽ (1903–1950) എറിക് ആർതർ ബ്ലെയർ എന്ന് തൂലികാനാമം എഡ്ഗാർ അല്ലൻ പോ (1809–1849) എച്ച്. ജി. വെൽസ് (1866–1946) പുറം കണ്ണികൾ Official website for the Science Fiction and Fantasy Writers of America Official website for "Russian Science Fiction and Fantasy" ഉള്ളടക്കം മുകൾഭാഗം A B C D E F G H I J K L M N O P Q R S T U V W X Y Z See also External links
ശാസ്ത്രഗതി
കേരള ശാസ്ത്ര സാഹിത്യ പരിഷത്ത് പ്രസിദ്ധീകരിക്കുന്ന  മാസികയാണ്‌ ശാസ്ത്രഗതി .
ശാസ്ത്ര,സാമൂഹ്യ,സാമ്പത്തിക,വിദ്യാഭ്യാസ,സാംസ്കാരിക വിഷയങ്ങളിലെ ലേഖനങ്ങൾ ഉൾപ്പെടുത്തി പ്രസിദ്ധീകരിക്കുന്ന ഈ മാസികയുടെ ഏകദേശം 10,000 കോപ്പികളാണ് കേരളത്തിന്റെ പല ജില്ലകളിലായി ചെലവാകുന്നത് .
ആർ.വി.ജി. മേനോൻ
സംസ്കാരം ഇംഗ്ലീഷ് വിലാസം https://ml.wikipedia.org/wiki/Culture
ഒരു സമൂഹത്തിന്റെ സ്വഭാവരീതികൾ, ജീവിതരീതികൾ, കലാചാതുര്യം, വസ്ത്രധാരണം , ഭാഷ , ആചാരങ്ങൾ , വിനോദങ്ങൾ വിശ്വാസരീതികൾ തുടങ്ങിയവയെല്ലാത്തിന്റെയും ആകെത്തുകയെ ആ പ്രത്യേക സമൂഹത്തിന്റെ സംസ്കാരം എന്നു പറയുന്നു.
ഓരോ പ്രദേശങ്ങളിലെയും ജനങ്ങളുടെ സംസ്കാരം ആ പ്രദേശത്തിന്റെ ഭൂപ്രകൃതിയോടും ആവാസവ്യവസ്ഥയോടും രാഷ്ട്രീയപരവും ചരിത്രപരവുമായ സംഭവവികാസങ്ങളോടും ജാതിമതങ്ങളോടും ഗോത്രങ്ങളോടും അഭേദ്യമായ ബന്ധം പുലർത്തുന്നു.
സംസ്കാരം എന്നത്‌ മനുഷ്യരുടെ വലിയ പ്രത്യേകതയാണ്.
ഓരോ പ്രദേശത്തിന്റെയും സംസ്കാരം വ്യത്യസ്തമാകാം.
രാജ്യത്തിന്റെ പുരോഗതി, വികസനം, ശാസ്ത്രസാങ്കേതിക മേഖലയിലെ മുന്നേറ്റം, വിദ്യാഭ്യാസം, ആരോഗ്യം,  സാമ്പത്തിക സ്ഥിതി എന്നിവയൊക്കെ സംസ്കാരത്തെ സ്വാധീനിക്കുന്ന ഘടകങ്ങളാണ്.
സ്ഥായിയായി നിലനിക്കുന്ന ഒന്നല്ല സംസ്കാരം.
സംസ്‌കാരത്തിന്റെ നിർവചനത്തിൽ ഉൾപ്പെടുന്ന എന്തിന്റേയും ദിവസംതോറുമുള്ള മാറ്റം സംസ്കാരത്തെ മാറ്റിക്കൊണ്ടേയിരിക്കുന്നു.
ലോകത്തിൽ മനുഷ്യൻ സമൂഹമായി ജീവിക്കാൻ തുടങ്ങിയ കാലം തൊട്ടെ അവർക്കൊക്കെ പ്രത്യേകം സംസ്കാരങ്ങളുണ്ടായിരിക്കാം.
ആദിമമനുഷ്യർ താമസിച്ചിരുന്നിടത്തു നിന്നു കിട്ടിയിട്ടുള്ള തെളിവുകളും അവരുടെ ഗുഹകളിൽ കണ്ടുവരുന്ന ചിത്രങ്ങളും ഇതാണു തെളിയിക്കുന്നത്‌.
എങ്കിലും ഇന്നു പരിപൂർണ്ണ സംസ്കാരം എന്നർത്ഥത്തിൽ കാണുന്ന ഏറ്റവും പഴയ സമൂഹം മെസപ്പൊട്ടേമിയയിലായിരുന്നു ജീവിച്ചിരുന്നത്‌.
അക്കാലത്ത്‌ സിന്ധു നദിതടത്തിലുണ്ടായിരുന്ന ഹാരപ്പാ സംസ്കാരം , മോഹൻജൊദാരോ സംസ്കാരം മുതലായവയേയും പഴയ പൂർണ്ണസംസ്കാരങ്ങളായി കാണാവുന്നതാണ്‌.
കൂടുതലായി ഒന്നും പറയാനില്ല.
സംസ്കാരം എന്നുള്ളത്‌ ആപേക്ഷികമാണെന്നാണ്‌ നരവംശശാസ്ത്രജ്ഞന്മാരുടെ അഭിപ്രായം.
ഒരു സമൂഹത്തിനെ പുറത്തു നിന്നു വീക്ഷിക്കുന്നവർക്ക്‌ അനുഭവപ്പെടുന്നതു പോലെയാകണമെന്നില്ല സമൂഹത്തിനകത്തുള്ളവർക്ക്‌ അതനുഭവപ്പെടുന്നത്‌.
സംസ്കാരം സമൂഹങ്ങൾ തമ്മിലും ഒരു സമൂഹത്തിനുള്ളിൽ ഉപസമൂഹങ്ങൾ തമ്മിലും ചിലപ്പോൾ വീണ്ടും ഉപസമൂഹങ്ങളായും വ്യത്യാസപ്പെട്ടിരിക്കും.
ഉദാഹരണത്തിന്‌ ഇന്ത്യൻ ഉപഭൂഖണ്ഡത്തിലെ സംസ്കാരം പുറമേ നിന്നു നോക്കുന്ന ഒരാൾക്ക്‌ ഒരു പോലെയായിരിക്കും, ഇന്ത്യൻ ഉപഭൂഖണ്ഡത്തിൽ വസിക്കുന്നവർക്ക്‌ അത്‌ രാജ്യഭേദത്തിൽ വ്യത്യാസപ്പെട്ടിരിക്കുന്നു.
ഇന്ത്യയിലാണെങ്കിൽ സംസ്ഥാനാടിസ്ഥാനത്തിൽ ആൾക്കാരുടെ അഭിരുചികൾ വ്യത്യസ്തമാണെന്നു അവർക്കനുഭവപ്പെടുന്നു.
ജാതീയമായും പിന്നീടീ സംസ്കാരങ്ങൾ വേർപിരിഞ്ഞിരിക്കുന്നതായി കാണാം.
മതത്തിലധിഷ്ഠിതമായും സംസ്കാരത്തിനേ വേർതിരിക്കാറുണ്ട്‌.
ഉദാഹരണമായി ലോകത്തെമ്പാടുമുള്ള ക്രിസ്ത്യാനികളെയും അവരുടെ ആചാരവിശ്വാസങ്ങളേയും ക്രിസ്ത്യൻ സംസ്കാരമെന്ന് വിശേഷിപ്പിക്കാറുണ്ട്‌.
വിശാലാർത്ഥത്തിൽ ലോകത്തിലെ സംസ്കാരങ്ങളെ പ്രധാനമായും നാലായി തരംതിരിച്ചിട്ടുണ്ട്‌.
പാശ്ചാത്യസംസ്കാരം (പടിഞ്ഞാറൻ സംസ്കാരം), പൗരസ്ത്യസംസ്കാരം (കിഴക്കൻ സംസ്കാരം), അറേബ്യൻ സംസ്കാരം , ആഫ്രിക്കൻ സംസ്കാരം എന്നിങ്ങനെയാണവ.
സാംസ്കാരികാധിനിവേശം
ഒരു സ്ഥലത്തെ ജനങ്ങൾ തങ്ങളുടെ സംസ്കാരത്തെ ഉപേക്ഷിച്ച്‌ മറ്റു സംസ്കാരത്തെ സ്വീകരിക്കുന്നതു അപൂർവ്വമല്ല.
ജനത സ്വയം സ്വീകരിക്കുന്നതുമൂലമോ, അധിനിവേശസംസ്കാരം ബലംപ്രയോഗിക്കുന്നതുമൂലമോ ഇങ്ങനെ സംഭവിക്കാറുണ്ട്‌.
അമേരിക്കൻ ഭൂഖണ്ഡങ്ങളിലെ ഇൻകാ , മായൻ മുതലായ സംസ്കാരങ്ങളും, ഓസ്ട്രേലിയയിലെ ആദിവാസികളുടെ സംസ്കാരവുമെല്ലാം യൂറോപ്യൻ കുടിയേറ്റത്തോടു കൂടി നാമാവശേഷമായവയാണ്‌.
കോളനി വത്‌കരണ കാലഘട്ടത്തോടു കൂടി പലപ്രാദേശിക സംസ്കാരങ്ങളും യൂറോപ്യൻ സംസ്കാരങ്ങൾക്ക്‌ പൂർണ്ണമായോ ഭാഗീകമായോ വഴിമാറിയതായാണ്‌ കണക്കാക്കപ്പെടുന്നത്‌.
സംസ്കാരം (നോവൽ) ഈ ലേഖനം ഒരു അനാഥലേഖനമാണ് .
യു.ആർ. അനന്തമൂർത്തി രചിച്ച പ്രശസ്തമായ ഒരു നോവലാണ് സംസ്കാരം .
കന്നഡ ഭാഷയിലാണ് ഇതിന്റെ മൂലകൃതി രചിക്കപ്പെട്ടിട്ടുള്ളത്.
ഇംഗ്ലീഷ് , മലയാളം തുടങ്ങി നിരവധി ഭാഷകളിലേക്ക് ഈ കൃതി തർജ്ജമചെയ്യപ്പെട്ടിട്ടുണ്ട്.
നോവലിനെ ആധാരമാക്കി, കന്നഡ ഭാഷയിൽ, ഇതേ പേരിൽത്തന്നെ ഒരു ചലച്ചിത്രവും പുറത്തിറങ്ങിയിട്ടുണ്ട്.
ഒരു അഗ്രഹാരത്തെ ചുറ്റിപ്പറ്റിയാണ് ഈ കഥ വികസിക്കുന്നത്.
ബ്രാഹ്മണസമൂഹത്തിൽ നിലവിലുണ്ടായിരുന്ന നിരവധി ആചാരങ്ങളെയും അതിന്റെ അർത്ഥ-അനർഥങ്ങളെയും ഈ കൃതിയിൽ പ്രതിപാദിക്കുന്നു.
സംസ്കൃത ചലച്ചിത്രം ഇംഗ്ലീഷ് വിലാസം https://ml.wikipedia.org/wiki/Sanskrit_cinema
സംസ്കൃത ഭാഷയിൽ നിർമ്മിക്കുന്ന ചലച്ചിത്രത്തെയാണ് സംസ്കൃത ചലച്ചിത്രം ( സംസ്കൃതം : संस्कृतचलच्चित्राणि) എന്നുപറയുന്നത്.
പ്രധാനമായും ഇന്ത്യയിലാണ് സംസ്കൃതചലച്ചിത്രങ്ങൾ നിർമ്മിക്കപ്പെടുന്നത്.
സംസ്കൃതം അറിയാവുന്നവരുടെ എണ്ണം കുറവായതിനാൽ വളരെ കുറച്ച് ചലച്ചിത്രങ്ങൾ മാത്രമാണ് ഈ ഭാഷയിൽ ഇതുവരെ പുറത്തിറങ്ങിയിട്ടുള്ളത്.
ആദി ശങ്കരാചാര്യ (1983), ഭഗവദ് ഗീത (1993), പ്രിയമാനസം (2015), ഇഷ്ടി (2016) മധുരസ്മിതം (2019) എന്നിവ സംസ്കൃത ഭാഷയിൽ നിർമ്മിച്ചിട്ടുള്ള ചില ചലച്ചിത്രങ്ങളാണ്.
അയ്യായിരം വർഷത്തോളം പഴക്കമുള്ള ഭാഷയാണ് സംസ്കൃതം .
കർണാടകയിലെ മത്തൂരു പോലുള്ള ചില ഗ്രാമങ്ങളിൽ ആശയവിനിമയത്തിനായി ഇപ്പോഴും സംസ്കൃതം ഉപയോഗിക്കുന്നുണ്ട്.
സംസ്കൃതം അറിയാവുന്നവരുടെ എണ്ണം കുറഞ്ഞുവരുന്നതിനാൽ ആ ഭാഷയിൽ ഒരു ചലച്ചിത്രം നിർമ്മിക്കുക പ്രയാസമാണ്.
പ്രേക്ഷകരുടെ എണ്ണം കുറയുമെന്ന ഭയത്താൽ ഇത്തരം ചിത്രങ്ങൾക്കു വേണ്ടി പണം മുടക്കാൻ പല നിർമ്മാതാക്കളും തയ്യാറാകുന്നില്ല.
ചിത്രം പ്രദർശിപ്പിക്കുവാൻ തീയറ്ററുകൾ ലഭിക്കാതിരിക്കുന്നതാണ് മറ്റൊരു പ്രതിസന്ധി.
ഈ വെല്ലുവിളികളെ അതിജീവിച്ചുകൊണ്ട് ഏതാനും ചലച്ചിത്രങ്ങൾ സംസ്കൃത ഭാഷയിൽ നിർമ്മിക്കപ്പെട്ടിട്ടുണ്ട്.
ആദ്യകാല ചലച്ചിത്രങ്ങൾ
ജി.വി. അയ്യർ സംവിധാനം ചെയ്ത് 1983-ൽ പുറത്തിറങ്ങിയ ആദി ശങ്കരാചാര്യ യാണ് ഇന്ത്യയിലെ ആദ്യത്തെ സംസ്കൃത ചലച്ചിത്രം.
തത്വചിന്തകനും അദ്വൈതസിദ്ധാന്തത്തിന്റെ ഉപജ്ഞാതാവുമായ ശങ്കരാചാര്യരുടെ ജീവിതത്തെ ആസ്പദമാക്കിയാണ് ചിത്രം നിർമ്മിച്ചിരിക്കുന്നത്.
മികച്ച നിരൂപകശ്രദ്ധ നേടിയ ഈ ചിത്രം 31-ആമത് ദേശീയ ചലച്ചിത്ര പുരസ്കാരദാനച്ചടങ്ങിൽ മികച്ച ചലച്ചിത്രം, തിരക്കഥ, ഛായാഗ്രഹണം, ശബ്ദലേഖനം എന്നീ വിഭാഗങ്ങളിലെ പുരസ്കാരങ്ങളും സ്വന്തമാക്കി.
പത്തുവർഷങ്ങൾക്കു ശേഷം ജി.വി. അയ്യരുടെ തന്നെ സംവിധാനത്തിൽ ഭഗവദ് ഗീത എന്ന സംസ്കൃത ചലച്ചിത്രം പുറത്തിറങ്ങി.
മഹാഭാരതത്തെ ആസ്പദമാക്കി നിർമ്മിച്ച ഈ ചിത്രവും മികച്ച ചലച്ചിത്രത്തിനുള്ള ദേശീയ പുരസ്കാരം സ്വന്തമാക്കിയിരുന്നു.
2015-നു ശേഷം
ആദി ശങ്കരാചാര്യ (1983), ഭഗവദ് ഗീത (1993) എന്നീ ചിത്രങ്ങൾ പുറത്തിറങ്ങി 22 വർഷം കഴിഞ്ഞാണ് അടുത്ത സംസ്കൃതചലച്ചിത്രം പുറത്തിറങ്ങുന്നത്.
വിനോദ് മങ്കര സംവിധാനം ചെയ്ത് 2015-ൽ പുറത്തിറങ്ങിയ പ്രിയമാനസം എന്ന ചിത്രമാണ് ഇന്ത്യയിലെ മൂന്നാമത്തെ സംസ്കൃത ചലച്ചിത്രം.
ഉണ്ണായി വാര്യരുടെ ജീവിതകഥ പറഞ്ഞ ഈ ചിത്രം 2015-ലെ മികച്ച സംസ്കൃത ചലച്ചിത്രത്തിനുള്ള ദേശീയ പുരസ്കാരവും നേടിയിരുന്നു.
ഒരു സാമൂഹ്യ വിഷയത്തെ ആസ്പദമാക്കിയുള്ള ആദ്യത്തെ സംസ്കൃത ചലച്ചിത്രമാണ് 2016-ൽ പുറത്തിറങ്ങിയ ഇഷ്ടി .
നമ്പൂതിരി സമുദായത്തിൽ
നിലനിന്നിരുന്ന അനാചാരങ്ങൾക്കെതിരെ
1940-കളിലുണ്ടായ ചെറുത്തുനിൽപ്പുകളുടെ കഥയാണ് ഈ ചിത്രം പറയുന്നത്.
ഈ ചിത്രവും കേരളത്തിലാണ് നിർമ്മിച്ചത്.
2017-ൽ പുറത്തിറങ്ങിയ സൂര്യകാന്തഃ ആണ് സംസ്കൃതത്തിലെ അഞ്ചാമത്തെ ചലച്ചിത്രം.
സമകാലിക സംഭവത്തെ ആസ്പദമാക്കിയുള്ള ഈ ചലച്ചിത്രം,  വാർദ്ധക്യത്തിൽ ഉപേക്ഷിക്കപ്പെടുന്നവരുടെ കഥപറയുന്നു.
ഈ ചിത്രത്തിന് 2017-ലെ കേരള ഫിലിം ക്രിട്ടിക്സ് അസോസിയേഷൻ അവാർഡ്സിൽ പ്രത്യേക ജൂറി പുരസ്കാരം ലഭിച്ചിരുന്നു.
ആദ്യത്തെ ത്രിമാന (3ഡി) സംസ്കൃത ചലച്ചിത്രം , ആദ്യമായി ഗാനം ഉൾപ്പെടുത്തിയ സംസ്കൃത ചലച്ചിത്രം എന്നീ വിശേഷണങ്ങളോടെ 2017-ൽ പുറത്തിറങ്ങിയ ചലച്ചിത്രമാണ് അനുരക്തി .
കൂടിയാട്ടം അഭ്യസിക്കുന്നതിനായി കേരളത്തിലെത്തിയ പഞ്ചാബി നർത്തകിയുടെ കഥ പറയുന്ന ഈ ചിത്രം പി.കെ. അശോകനാണ് സംവിധാനം ചെയ്തതിരിക്കുന്നത്.
കേരളീയ പശ്ചാത്തലത്തിൽ നിർമ്മിക്കുന്ന മൂന്നാമത്തെ സംസ്കൃതചലച്ചിത്രമാണ് അനുരക്തി .
പ്രിയമാനസം , ഇഷ്ടി , അനുരക്തി എന്നീ ചലച്ചിത്രങ്ങൾ ഗോവയിലെ രാജ്യാന്തര ചലച്ചിത്രോത്സവത്തിൽ പ്രദർശിപ്പിച്ചിട്ടുണ്ട്.
വാക്കുപാലിക്കുന്നതിനായി ജീവത്യാഗം ചെയ്യാൻ
തയ്യാറാകുന്ന പശുവിന്റെ കഥയാണ് ചിത്രം പറയുന്നത്.
രവി ശങ്കർ വി. സംവിധാനം ചെയ്ത ഈ അനിമേഷൻ ചിത്രം 2018-ൽ പുറത്തിറങ്ങുമെന്ന് പ്രതീക്ഷിക്കുന്നു.
സംസ്‌കൃത ഭാഷയിൽ നിർമ്മിച്ച  ആദ്യ കുട്ടികൾക്കുള്ള  ചലച്ചിത്രമാണ് " മധുരസ്മിതം ".
സാൻസ്ക്രിറ്റ് പ്രൊഡക്ഷൻ നിർമ്മിച്ച ഈ ചിത്രത്തിന്റെ  സംവിധാനം സുരേഷ്ഗായത്രി.
പൊതു വിദ്യാലയങ്ങളിലെ വിദ്യാർത്ഥികളുടെ  മികവിന്റെ കഥ പറയുന്ന സാമൂഹിക ചിത്രമാണിത്.
നവവാണിയുടെ പ്രഥമ സംസ്‌കൃത ചലച്ചിത്ര പുരസ്‌കാരം ലഭിച്ചത് മധുരസ്മിതം ത്തിനാണ്.
രാജസ്ഥാനിൽ നടന്ന ആദ്യ സംസ്‌കൃത ഫിലിം ഫെസ്റ്റിവല്ലിൽ മധുരസ്മിതം തെരഞ്ഞെടുത്ത് പ്രദർശിപ്പിച്ചു.
ലോക റെക്കോർഡ് ലക്ഷ്യമാക്കി സുരേഷ്ഗായത്രി  സംവിധാനം ചെയ്യുന്ന   സംസ്‌കൃത ചലച്ചിത്രമാണ് " മധുഭാഷിതം ".
സംസ്കൃത ചലച്ചിത്രങ്ങളുടെ പട്ടിക വർഷം ചിത്രം സംവിധാനം കുറിപ്പുകൾ 1983 ആദി ശങ്കരാചാര്യ ജി.വി. അയ്യർ ലോകത്തിലെ ആദ്യത്തെ സംസ്കൃത ചലച്ചിത്രം, മികച്ച ചലച്ചിത്രം ഉൾപ്പെടെ 4 ദേശീയ പുരസ്കാരങ്ങൾ നേടി.
1993 ഭഗവദ് ഗീത ജി.വി. അയ്യർ മികച്ച ചിത്രത്തിനുള്ള ദേശീയ പുരസ്കാരം നേടി.
2015 പ്രിയമാനസം വിനോദ് മങ്കര മികച്ച സംസ്കൃത ചലച്ചിത്രത്തിനുള്ള ദേശീയ പുരസ്കാരം, 46-ആമത് ഗോവ അന്താരാഷ്ട്ര ചലച്ചിത്രോത്സവത്തിൽ പ്രദർശിപ്പിച്ചു.
2016 ഇഷ്ടി ജി. പ്രഭ സാമൂഹ്യ വിഷയം കൈകാര്യം ചെയ്ത ആദ്യത്തെ സംസ്കൃത ചലച്ചിത്രം, 47-ആമത് ഗോവ അന്താരാഷ്ട്ര ചലച്ചിത്രോത്സവത്തിൽ പ്രദർശിപ്പിച്ചു.
2017 സൂര്യകാന്തഃ എം. സുരേന്ദ്രൻ 2017-ലെ കേരള ഫിലിം ക്രിട്ടിക്സ് അസോസിയേഷൻ അവാർഡ്സിൽ പ്രത്യേക ജൂറി പുരസ്കാരം 2017 അനുരക്തി പി.കെ. അശോകൻ ആദ്യത്തെ ത്രിമാന സംസ്കൃത ചലച്ചിത്രം, ആദ്യമായി ഗാനം ഉൾപ്പെടുത്തി, 48-ആമത് ഗോവ അന്താരാഷ്ട്ര ചലച്ചിത്രോത്സവത്തിൽ പ്രദർശിപ്പിച്ചു.
2018 പുണ്യകോടി രവി ശങ്കർ വി. ആദ്യത്തെ സംസ്കൃത അനിമേഷൻ ചലച്ചിത്രം 2019 മധുരസ്മിതം സുരേഷ് ഗായത്രി ആദ്യത്തെ കുട്ടികൾക്കുള്ള ചലച്ചിത്രം 2022 മധുഭാഷിതം സുരേഷ് ഗായത്രി ചിൽഡ്രൻസ് ഫിലിം.
2023 മഹാപീഠം സുരേഷ് ഗായത്രി കുട്ടികളുടെ ആദ്യ ഭക്തി സിനിമ അവലംബം
സംസ്കാരമുദ്രകൾ samskara mudrakalkal samskara mudrakalkal
നടുവട്ടം ഗോപാലകൃഷ്ണൻ രചിച്ച   വൈജ്ഞാനിക ഗ്രന്ഥമാണ് സംസ്കാരമുദ്രകൾ .
2012 ലെ വൈജ്ഞാനികസാഹിത്യ രചനക്കുള്ള കേരള സാഹിത്യ അക്കാദമി പുരസ്കാരം ഈ ഗ്രന്ഥത്തിനായിരുന്നു.
കേരള സംസ്കാരത്തിന്റെ ഏതാനും മുദ്രകളുടെ വിവരണവും വ്യഖ്യാനവുമാണ് ഈ ഗ്രന്ഥം.
ചരിത്രവിഷയകം, ആചാരനുഷ്ഠാന സംബന്ധി, മതപരം, പുരാണസ്പർശി, വ്യക്തിപരം എന്നിങ്ങനെ മുപ്പത്തിയെട്ട് ലഘു ലേഖനങ്ങളാണീ ഗ്രന്ഥത്തിലുള്ളത്.
എടയ്ക്കൽ ലിഖിതവും ശാർക്കര കാളിയൂട്ടും ചിത്രരാമായണവും ഈ ഗ്രന്ഥത്തിൽ ചർച്ച ചെയ്യപ്പെടുന്നു.
സംസ്കൃതജന്യവാദം
മലയാള ഭാഷ സംസ്കൃതജന്യമാണെന്ന ധാരണ ലീലാതിലകകാരനു തന്നെ ഉണ്ടായിരുന്നതായി പണ്ഡിതന്മാർ അഭിപ്രായപ്പെടുന്നു.
ലീലാതിലകകാരന്റെ ഈചിന്താഗതി ആധുനികകാലത്തു പൂർണ്ണമായും പിന്തുടർന്നിട്ടുള്ളത് വടക്കുംകൂർ രാജരാജവർമ മാത്രമാണ്‌.
അദ്ദേഹത്തിന്റെ സാഹിതീസർവസ്വത്തിലെ 'ഭാഷാസ്വരൂപനിരൂപണം' എന്ന ഒന്നാം പ്രകരണത്തിൽ അതിദീർഘമായി അദ്ദേഹം ഈ വിഷയം അവതരിപ്പിച്ചിട്ടുണ്ട്.
വാക്കുകളുടെ പരസ്പരബന്ധത്തെ അടിസ്ഥാനപ്പെടുത്തിയാണ്‌ വടക്കുംകൂർ തന്റെ വാദങ്ങൾ അവതരിപ്പിക്കുന്നത്.
പദസാമ്യങ്ങളല്ല വ്യാകരണഘടനയും വ്യാകരണബന്ധങ്ങളുമാണ് ഭാഷാബന്ധങ്ങളുടെ നിർണയോപാധികൾ എന്ന വസ്തുത ഈ സംസ്കൃതപണ്ഡിതൻ പരിഗണിച്ചിട്ടി ല്ലെന്ന് വിമർശകന്മാർ ചൂണ്ടിക്കാണിക്കുന്നു.
സംസ്കാര പഠനം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 മാർച്ച് മുതൽ തുടരുന്നു.
സമൂഹത്തെയും അതിൻറെ രാഷ്ട്രീയത്തേയും അപഗ്രഥനം ചെയ്യാൻ സംസ്കാരത്തെ പഠന വിധേയമാക്കുന്ന ഒരു പഠന മേഖലയാണ് സംസ്കാര പഠനം .
1960 കളിൽ ബ്രിട്ടനിൽ രൂപം കൊണ്ട ഈ പഠന ശാഖ സാഹിത്യ പഠനം, ചരിത്ര പഠനം മുതലായ മേഖലകളിൽ വില്പവകരമായ മാറ്റങ്ങൾ വരുത്തി.
സംസ്കാരവും സമൂഹവും (ഗ്രന്ഥം) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 ഏപ്രിൽ മുതൽ തുടരുന്നു.
വിഖ്യാത ചിന്തകനും സാഹിത്യ-സാംസ്കാരിക വിമർശകനും നോവലിസ്റ്റുമായിരുന്ന റെയ്മണ്ട് വില്ല്യംസിന്റെ 1958 ൽ പുറത്തിറങ്ങിയ ഒരു കൃതിയാണ് സംസ്കാരവും സമൂഹവും .
സംസ്കൃത ലിപ്യന്തരീകരണത്തിനുള്ള അന്താരാഷ്ട്ര ലിപി ഇംഗ്ലീഷ് വിലാസം https://ml.wikipedia.org/wiki/IAST
സംസ്കൃത ലിപ്യന്തരീകരണത്തിനുള്ള അന്താരാഷ്ട്ര ലിപി - അയാസ്റ്റ്‌ (ആംഗലേയം: I nternational A lphabet of S anskrit T ransliteration - IAST ) റോമൻ അക്ഷരങ്ങളുപയോഗിച്ച്‌ സംസ്കൃതത്തെ സൂചിപ്പിയ്ക്കാനായി ഉപയോഗിക്കുന്ന പ്രധാനപ്പെട്ട ഒരു രീതിയാണ്‌.
അച്ചടിച്ച പുസ്തകങ്ങളിലും മാഗസിനുകളിലും സർവ്വ സാധാരണമായി ഇത്‌ ഉപയോഗിച്ചുവരുന്നു.
യുണികോഡിന്റെ വരവോടുകൂടി ഓൺലൈൻ ഡോക്യുമെന്റുകളിലും ഈ രീതിയുപയോഗിച്ച്‌ സംസ്കൃതത്തെ ലിപ്യന്തരീകരണം ചെയ്ത്‌ ഉപയോഗിയ്ക്കാറുണ്ട്‌.
1912ൽ ഏഥൻസിൽ വച്ചു നടന്ന പൗരസ്ത്യവാദികളുടെ സമ്മേളനത്തിൽ (congress of orientalists) ഉണ്ടാക്കിയെടുത്ത മാനദണ്ഡങ്ങളാണ്‌ അയാസ്റ്റിന്റെ അടിത്തറ സംസ്കൃത അക്ഷരങ്ങളും അവയുടെ അയാസ്റ്റ്‌ രൂപവും अ [ə] a A आ [ɑː] ā Ā इ [i] i I ई [iː] ī Ī उ [u] u U ऊ [uː] ū Ū ऋ [ɹ̩] ṛ Ṛ ॠ [ɹ̩ː] ṝ Ṝ ऌ [l̩] ḷ Ḷ ॡ [l̩ː] ḹ Ḹ സ്വരങ്ങൾ
ए [eː] e E ऐ [aːi] ai Ai ओ [oː] o O औ [aːu] au Au സ്വരസന്ധ്യകൾ
अं [ⁿ] ṃ Ṃ അനുസ്വാരം अः [h] ḥ Ḥ വിസർഗ്ഗം
കണ് ഠ്യം താലവ്യം മൂർധന്യം ദന്ത്യം ഓഷ്ഠ്യം क [k] k K च [c] c C ट [ʈ] ṭ Ṭ त [t̪] t T प [p] p P ഖരം ख [kʰ] kh Kh छ [cʰ] ch Ch ठ [ʈʰ] ṭh Ṭh थ [t̪ʰ] th Th फ [pʰ] ph Ph അതിഖരം ग [g] g G ज [ɟ] j J ड [ɖ] ḍ Ḍ द [d̪] d D ब [b] b B മൃദു घ [gʰ] gh Gh झ [ɟʰ] jh Jh ढ [ɖʰ] ḍh Ḍh ध [d̪ʰ] dh Dh भ [bʰ] bh Bh ഘോഷം ङ [ŋ] ṅ Ṅ ञ [ɲ] ñ Ñ ण [ɳ] ṇ Ṇ न [n] n N म [m] m M പഞ്ചമം य [j] y Y र [r] r R ल [l] l L व [v] v V മധ്യമം श [ɕ] ś Ś ष [ʂ] ṣ Ṣ स [s] s S ഊഷ്മാവ് ह [ɦ] h H ശിഥിലം
സംസ്കൃതചരിത്രകാവ്യങ്ങൾ ഈ ലേഖനം ഒരു അനാഥലേഖനമാണ് .
ഒമ്പതാം നൂറ്റാംണ്ടോടുകൂടിയാണ് കേരളത്തിൽ സംസ്കൃതഭാഷ ചരിത്രവിഭാഗത്തിൽ പ്രചാരം നേടിയത്.
മഹോദയപുരേശചരിതം ആയിരിക്കണം സംസ്കൃതഭാഷയിൽ ചരിത്രവിഭാഗത്തിന് കേരളത്തിന്റെ ആദ്യത്തെ സംഭാവന.
പിന്നീട് ‘ മൂഷികവംശം ’ , ‘ ഉദയവർമ്മചരിതം ’, ‘ ശിവവിലാസം ’, ‘ അഗ്നിവംശരാജകഥ ’, ‘ മാനവിക്രമസാമൂതിരി മഹാരാജാചരിതം ’ , ‘ വഞ്ചീന്ദ്രവിലാസം ’ എന്നിങ്ങനെ കൊച്ചു കൊച്ചു ഭൂപ്രദേശങ്ങളിലെ രാജാക്കൻ മാരേയും അവരുടെ ചെയ്തികളേയും വർണിക്കുന്ന നിരവധി സംസ്കൃതമഹാകാവ്യങ്ങൾ എഴുതപ്പെട്ടു.
ഈ പ്രവണത പത്തൊൻപതാം നൂറ്റാണ്ടുവരെ തുടർന്നതായി കാണാം.
കേരളവർമ്മ വലിയ കോയിത്തമ്പുരാന്റെ ‘ വിശാഖവിജയം ’ മഹാകാവ്യം അവയുടെ ഒടുക്കത്തെ കണ്ണിയാണ്.
സെർവിക്കൽ പോളിപ്പ് എൻഡോസെർവിക്കൽ പോളിപ്പിന്റെ ഹിസ്റ്റോപത്തോളജി: എൻഡോസെർവിക്കൽ എപിത്തീലിയവും ഗ്രന്ഥികളും (മ്യൂസിനസ് കോളം ലൈനിംഗ്), എഡെമറ്റസ് സ്ട്രോമയും വ്യക്തമായ തിരക്കും.
സെർവിക്കൽ കനാലിന്റെ ഉപരിതലത്തിൽ സാധാരണയായി കാണപ്പെടുന്ന  ബെനിൻ പോളിപ്പ് അഥവാ ട്യൂമർ ആണ് സെർവിക്കൽ പോളിപ്പ് .
ഇത് ക്രമരഹിതമായ ആർത്തവ രക്തസ്രാവത്തിന് കാരണമാകുമെങ്കിലും പലപ്പോഴും രോഗലക്ഷണങ്ങൾ കാണിക്കില്ല.
ചികിത്സയിൽ പോളിപ്പ് നീക്കം ചെയ്യൽ ഉൾപ്പെടുന്നു, രോഗനിർണയം പൊതുവെ നല്ലതാണ്.
ഏകദേശം 1% സെർവിക്കൽ പോളിപ്‌സിൽ നിയോപ്ലാസ്റ്റിക്കിന്റെ മാറ്റം കാണിക്കും, ഇത് ക്യാൻസറിലേക്ക് നയിച്ചേക്കാം.
ആർത്തവവിരാമം കഴിഞ്ഞവരിലോ, ഗർഭിണികളായ സ്ത്രീകളിലോ ആണ് ഏറ്റവും സാധാരണയായി ഇത് കണ്ടുവരുന്നത്.
സെർവിക്കൽ പോളിപ്‌സ് പലപ്പോഴും രോഗലക്ഷണങ്ങൾ കാണിക്കുന്നില്ല.
സ്ത്രീകളിൽ യോനിയിൽ നിന്നുള്ള രക്തസ്രാവം, ലൈംഗിക ബന്ധത്തിന് ശേഷമുള്ള രക്തസ്രാവം, കട്ടിയുള്ള വെളുത്തതോ കട്ടിയുള്ളതോ ആയതും അല്ലെങ്കിൽ മഞ്ഞകലർന്ന ഡിസ്ചാർജ് അഥവാ ല്യൂക്കോറിയ എന്നിവയാണ് പ്രധാനമായും ലക്ഷണങ്ങളിൽ പെടുത്താവുന്നത്.
സെർവിക്സിൻറെ വീക്കം പല കാരണങ്ങളാലും  ബന്ധപ്പെട്ടിരിക്കുന്നു.
ഈസ്ട്രജന്റെ ഉയർന്ന അളവ് അല്ലെങ്കിൽ സെർവിക്കൽ രക്തക്കുഴലുകൾ അടഞ്ഞുപോയതിന്റെ ഫലമായി അവ സംഭവിക്കാം.
പെൽവിക് പരിശോധനയിൽ സെർവിക്കൽ കനാലിൽ നിന്ന് ചുവപ്പ് അല്ലെങ്കിൽ പർപ്പിൾ പ്രൊജക്ഷനുകളായി സെർവിക്കൽ പോളിപ്സ് കാണാൻ കഴിയും.
സെർവിക്കൽ ബയോപ്സി വഴി രോഗനിർണയം സ്ഥിരീകരിക്കാൻ കഴിയും, ഇത് നിലവിലുള്ള കോശങ്ങളുടെ സ്വഭാവം വെളിപ്പെടുത്തും.
റിംഗ് ഫോഴ്സ്പ്സ് ഉപയോഗിച്ച് സെർവിക്കൽ പോളിപ്സ് നീക്കം ചെയ്യാം.
പോളിപ്പിന് ചുറ്റും സർജിക്കൽ ചരട് കെട്ടി മുറിച്ചുമാറ്റിയും അവ നീക്കംചെയ്യാം.
പോളിപ്പിന്റെ ശേഷിക്കുന്ന അടിഭാഗം ലേസർ ഉപയോഗിച്ചോ ക്യൂട്ടറൈസേഷൻ വഴിയോ നീക്കം ചെയ്യാവുന്നതാണ്.
പോളിപ്പ് അണുബാധയുണ്ടെങ്കിൽ, ഒരു ആൻറിബയോട്ടിക് ആരംഭിക്കുന്നത് നല്ലതാണ്.
ഇതും കാണുക എൻഡോമെട്രിയൽ പോളിപ്പ് അവലംബം
സെർവിക്കൽ സ്റ്റിച്ച്
സെർവിക്കൽ സ്റ്റിച്ച് എന്ന് അറിയപ്പെടുന്ന സെർവിക്കൽ സെർക്ലേജ്, ഗർഭാശയ ദൗർബല്യത്തിനുള്ള ഒരു ചികിത്സയാണ്, ഗർഭകാലത്ത് ഗർഭാശയമുഖം വളരെ നേരത്തെ തന്നെ ചുരുങ്ങാനും തുറക്കാനും തുടങ്ങുന്നത് വൈകിയുള്ള ഗർഭം അലസലിനോ അല്ലെങ്കിൽ മാസം തികയാതെയുള്ള പ്രസവത്തിനോ കാരണമാകുന്നു.
നേരത്തെ സ്വയമേവയുള്ള അകാല പ്രസവവും ഒരു കുഞ്ഞിനെ ഗർഭം ധരിക്കുന്നവരുമായ സ്ത്രീകളിൽ, സെർവിക്കൽ നീളം 25 മില്ലീമീറ്ററിൽ കുറവുള്ളവരിൽ, ഒരു സെർക്ലേജ് മാസം തികയാതെയുള്ള ജനനത്തെ തടയുകയും കുഞ്ഞിന്റെ മരണവും രോഗവും കുറയ്ക്കുകയും ചെയ്യുന്നു.
ഗർഭാവസ്ഥയുടെ തുടക്കത്തിൽ, സാധാരണയായി 12 മുതൽ 14 വരെ ആഴ്‌ചകൾക്കിടയിൽ സെർവിക്സിന്റെ മുൻഭാഗം ശക്തമായ തുന്നൽ തുന്നിച്ചേർത്തതാണ് ചികിത്സ, തുടർന്ന് ഗർഭം അലസാനുള്ള ഏറ്റവും വലിയ അപകടസാധ്യത കടന്നുപോകുമ്പോൾ ഗർഭാവസ്ഥയുടെ അവസാനത്തോടെ ഇത് നീക്കം ചെയ്യുന്നു.
ലോക്കൽ അനസ്തേഷ്യയിലാണ് ഈ നടപടിക്രമം നടത്തുന്നത്, സാധാരണയായി നട്ടെല്ലിൽ നൽകുന്ന അനസ്തേഷ്യ വഴി.
ഒരു പ്രസവചികിത്സക-ഗൈനക്കോളജിസ്റ്റാണ് ഇത് സാധാരണയായി ഔട്ട്പേഷ്യന്റ് അടിസ്ഥാനത്തിൽ നടത്തുന്നത്.
സാധാരണയായി ഗർഭത്തിൻറെ ആദ്യ മൂന്ന് മാസങ്ങളിലാണ് ചികിത്സ നടത്തുന്നത്, അതു തന്നെ മുൻകാലങ്ങളിൽ ഒന്നോ അതിലധികമോ വൈകി ഗർഭം അലസലുകൾ ഉണ്ടായിട്ടുള്ള ഒരു സ്ത്രീക്ക്.
"സെർക്ലേജ്" എന്ന വാക്കിന്റെ അർത്ഥം ഫ്രെഞ്ചിൽ "ഹൂപ്പ്" എന്നാണ്, ഒരു ബാരലിനെ വലയം ചെയ്യുന്ന ലോഹ വളയത്തെ പോലെ.
മാസം തികയാതെയുള്ള പ്രസവം തടയുന്നതിനും പ്രസവത്തിന് മുമ്പുള്ള മരണങ്ങൾ അല്ലെങ്കിൽ നവജാത ശിശുക്കളുടെ രോഗാവസ്ഥ കുറയ്ക്കുന്നതിനും സെർക്ലേജ് ഒന്നിലധികം ഗർഭാവസ്ഥയിൽ ഫലപ്രദമാണെന്നതിന് തെളിവുകളൊന്നുമില്ല.
സെർവിക്കൽ സെർക്ലേജിന്റെ വിജയനിരക്ക് ഇലക്‌റ്റീവ് സെർക്ലേജുകൾക്ക് ഏകദേശം 80-90% ആണ്, കൂടാതെ എമർജൻസി സെർക്ലേജുകൾക്ക് 40-60% ആണ്.
കുറഞ്ഞത് 37 ആഴ്ച വരെ (മുഴുവൻ കാലയളവ്) വൈകിയാൽ ഒരു സെർക്ലേജ് വിജയകരമാണെന്ന് കണക്കാക്കുന്നു.
സെർക്ലേജ് സ്ഥാപിച്ച ശേഷം, അകാല പ്രസവത്തിലേക്ക് പോകുന്നില്ലെന്ന് ഉറപ്പാക്കാൻ രോഗിയെ കുറഞ്ഞത് മണിക്കൂറുകളെങ്കിലും (ചിലപ്പോൾ രാത്രിയിൽ) നിരീക്ഷിക്കും.
തുടർന്ന് രോഗിയെ വീട്ടിലേക്ക് മടങ്ങാൻ അനുവദിക്കും, എന്നാൽ രണ്ടോ മൂന്നോ ദിവസത്തേക്ക് അല്ലെങ്കിൽ രണ്ടാഴ്ച വരെ കിടക്കയിൽ തുടരാനോ ശാരീരിക പ്രവർത്തനങ്ങൾ (ലൈംഗികബന്ധം ഉൾപ്പെടെ) ഒഴിവാക്കാനോ നിർദ്ദേശിക്കും.
ഫോളോ-അപ്പ് അപ്പോയിന്റ്‌മെന്റുകൾ സാധാരണയായി നടക്കുന്നതിനാൽ അവളുടെ ഡോക്ടർക്ക് സെർവിക്സും തുന്നലും നിരീക്ഷിക്കാനും അകാല പ്രസവത്തിന്റെ ലക്ഷണങ്ങൾ നിരീക്ഷിക്കാനും കഴിയും.
ഒരു കുഞ്ഞ് ഗർഭിണിയും (സിംഗിൾടൺ ഗർഭധാരണം) അകാല പ്രസവത്തിന് അപകടസാധ്യതയുള്ളതുമായ സ്ത്രീകൾക്ക്, സെർക്ലേജിനെ ചികിത്സയുമായി താരതമ്യപ്പെടുത്തുമ്പോൾ, മാസം തികയാതെയുള്ള പ്രസവത്തിൽ കുറവുണ്ടാകുകയും മരിക്കുന്ന കുഞ്ഞുങ്ങളുടെ എണ്ണത്തിൽ കുറവുണ്ടാകുകയും ചെയ്യാം (  പ്രസവാനന്തര മരണനിരക്ക്) മാസം തികയാതെയുള്ള ജനനം തടയുന്നതിനും ജനനത്തിനു മുമ്പുള്ള മരണങ്ങൾ അല്ലെങ്കിൽ നവജാതശിശു രോഗാവസ്ഥ കുറയ്ക്കുന്നതിനും ഒന്നിലധികം ഗർഭാവസ്ഥയിൽ സെർക്ലേജ് ഫലപ്രദമാണെന്നതിന് തെളിവുകളൊന്നുമില്ല.
ആൻറിബയോട്ടിക്കുകൾ അല്ലെങ്കിൽ യോനിയിൽ പെസറി പോലുള്ള മറ്റ് ചികിത്സകളുമായി സംയോജിപ്പിക്കുമ്പോൾ സെർവിക്കൽ സെർക്ലേജ് കൂടുതൽ ഫലപ്രദമാണോ എന്ന് അന്വേഷിക്കാൻ വിവിധ പഠനങ്ങൾ നടത്തിയിട്ടുണ്ട്, പക്ഷേ തെളിവുകൾ അനിശ്ചിതത്വത്തിലാണ്.
അവലംബം ↑ ↑ Fabrication d'un tonneau fr:Fabrication d'un tonneau#Cerclage 1 2 ↑
സെർവിസിറ്റിസ് ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഗർഭാശയത്തിന്റെ സെർവിക്സിൽ ഉണ്ടാകുന്ന വീക്കമാണ് സെർവിസിറ്റിസ് .
സെർവിസിറ്റിസ് പുരുഷന്മാരിലെ മൂത്രനാളിയിലും കണ്ടുവരുന്നുണ്ടെങ്കിലും പലപ്പോഴും ഇത് പകരുന്നത് ലൈംഗികമായി ബന്ധപ്പെടുന്നത് മൂലമാണ്.
സെർവിസിറ്റിസിന്റെ സാംക്രമികമല്ലാത്ത കാരണങ്ങളായി ചൂണ്ടിക്കാണിക്കപ്പെടുന്നത് ഗർഭാശയ ഉപകരണങ്ങളുടെ ഉപയോഗം  ഗർഭനിരോധന ഡയഫ്രം, ബീജനാശിനികൾ അല്ലെങ്കിൽ ലാറ്റക്സ് കോണ്ടം എന്നിവയോടുള്ള അലർജി തുടങ്ങിയവയാണ് .
പ്രായപൂർത്തിയായ  സ്ത്രീകളിൽ പകുതിയിലധികം പേരെയും ഇത് ബാധിക്കുന്നു.
സെർവിസിറ്റിസിന്റെ ചികിത്സ വൈകിയാൽ എൻഡോമെട്രിറ്റിസ്, പെൽവിക് ഇൻഫ്ലമേറ്ററി ഡിസീസ് (പിഐഡി) എന്നിവയ്ക്ക് കാരണമാകാം.
ഈ പ്രശ്നങ്ങൾ ദീർഘകാലം നീണ്ടുനിൽക്കുകയും ചെയ്തേക്കാം .
ലക്ഷണങ്ങളും അടയാളങ്ങളും
സെർവിസിറ്റിസിന് പൊതുവേ രോഗലക്ഷണങ്ങൾ കുറവാണ്.
പ്രകടമായ ലക്ഷണങ്ങൾ താഴെ ചേർക്കുന്നു : ആർത്തവങ്ങൾക്കിടയിലുള്ള ലൈംഗിക ബന്ധത്തിന് ശേഷം അസാധാരണമായി യോനിയിൽ രക്തസ്രാവം അസാധാരണമായ ചാരനിറമോ, വെള്ള അല്ലെങ്കിൽ മഞ്ഞ നിറത്തിലുള്ളതുമായ യോനിയിൽ നിന്നുള്ള ഡിസ്ചാർജ് വേദനാജനകമായ ലൈംഗിക ബന്ധം യോനിയിൽ വേദന പെൽവിസിലെ സമ്മർദ്ദം അല്ലെങ്കിൽ ഭാരം അനുഭവപ്പെടൽ ഇടയ്ക്കിടെ, വേദനാജനകമായ മൂത്രമൊഴിക്കൽ കാരണങ്ങൾ
സെർവിസിറ്റിസ് ഏതെങ്കിലും അണുബാധകൾ മൂലമാകാം ഉണ്ടാവുക.
അതിൽ ഏറ്റവും സാധാരണമായത് ക്ലമീഡിയയും ഗൊണോറിയയുമാണ് , ഏകദേശം 40% കേസുകളും ക്ലമീഡിയയാണ്.
ട്രൈക്കോമോണസ് വാഗിനാലിസ്, ഹെർപ്പസ് സിംപ്ലക്സ് വൈറസ് , മൈകോപ്ലാസ്മ ജെനിറ്റാലിയം എന്നിവയാണ് മറ്റ് കാരണങ്ങൾ.
ലൈംഗികമായി പകരുന്ന അണുബാധകൾ (എസ്ടിഐ) സെർവിസിറ്റിസിന്റെ ഏറ്റവും സാധാരണമായ കാരണമാണെങ്കിലും, മറ്റ് കാരണങ്ങളും ഉണ്ട്.
ബാക്ടീരിയൽ വാഗിനോസിസ് അല്ലെങ്കിൽ ട്രൈക്കോമോണസ് വാഗിനാലിസ് മൂലമുണ്ടാകുന്ന വാഗിനൈറ്റിസ് ഇതിൽ ഉൾപ്പെടുന്നു.
പെൽവിക് ഏരിയയിൽ അതായത് സെർവിക്കൽ ക്യാപ്, ഐയുഡി , പെസറി മുതലായവ ചേർത്ത ഒരു ഉപകരണവും ഇതിൽ ഉൾപ്പെടുന്നു.
ഗർഭനിരോധന ഉറകളിലെ ബീജനാശിനികൾ അല്ലെങ്കിൽ ലാറ്റക്സ് എന്നിവയ്ക്കുള്ള അലർജി.
പ്രത്യേക കാരണങ്ങളൊന്നും ഇല്ലാതെയുള്ള വീക്കം.
പെൽവിക് പരിശോധനയിലൂടെയാണ് സെർവിസിറ്റിസ് കണ്ടെത്തുന്നത്.
ഗൊണോറിയ , ക്ലമീഡിയ, ട്രൈക്കോമോണസ് വാഗിനാലിസ് എന്നിവയ്‌ക്കായി മൈക്രോസ്കോപ്പിലൂടെയോ അല്ലെങ്കിൽ വിശദമായ ലാബ് പരിശോധനയ്‌ക്കായി  ഡിസ്‌ചാർജിന്റെ സാമ്പിൾ ശേഖരിക്കാൻ സ്വാബ്‌സ് ഉപയോഗിക്കാം.
പെൽവിക് ഇൻഫ്‌ളമേറ്ററി ഡിസീസ് വിലയിരുത്താൻ ഒരു ദ്വിമാന പരിശോധന നടത്തണം.
ലൈംഗിക ബന്ധത്തിൽ ഏർപ്പെടുമ്പോൾ ഗർഭനിരോധന ഉറകൾ ഉപയോഗിക്കുന്നതിലൂടെ എസ്ടിഐകളിൽ നിന്ന് സെർവിസിറ്റിസ് വരാനുള്ള സാധ്യത കുറയ്ക്കാം.
സെർവിസിറ്റിസിന് കാരണമാകുന്ന ക്ലമീഡിയ, ഗൊണോറിയ തുടങ്ങിയ എസ്ടിഐകളുടെ വ്യാപനത്തിനെതിരെ കോണ്ടം ഫലപ്രദമാണ്.